钦定古今图书集成/明伦汇编/氏族典/第287卷 > 黄公辅
## 钦定古今图书集成/明伦汇编/氏族典/第287卷 > 黄公辅

按《广东通志》：“公辅，字振玺，新会人。万历壬子乡荐，丙
辰成进士，授知福建浦城县。晋御史，授南京山西道。
建言忤魏珰回籍。珰败，起湖广参议，分巡湖北，转江
西副使，晋参政，分守宝庆。釐奸剔蠹，救荒赈饥，童叟
颂德。政越二年，兼兵巡镇长沙。未几，复回宝庆。以平
林蓝贼有功，加俸一级，所在皆廉明练达，深得民心。”
壬午，乞休归。